CELEX: C2006/178/35
Language: el
Date: 2006-07-29 00:00:00
Title: Υπόθεση C-221/06: Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshofs (Αυστρία) στις  15 Μαΐου 2006  — Stadtgemeinde Frohnleiten και Gemeindebetriebe Frohnleiten GmbH κατά Ομοσπονδιακού Υπουργού Γεωργίας, Δασοκομίας, Περιβάλλοντος και Υδάτινων Πόρων

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/22
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshofs (Αυστρία) στις 15 Μαΐου 2006 — Stadtgemeinde Frohnleiten και Gemeindebetriebe Frohnleiten GmbH κατά Ομοσπονδιακού Υπουργού Γεωργίας, Δασοκομίας, Περιβάλλοντος και Υδάτινων Πόρων
   (Υπόθεση C-221/06)
   (2006/C 178/35)
   Γλώσσα διαδικασίας: η γερμανική
   Αιτούν δικαστήριο
   Verwaltungsgerichtshof
   Διάδικοι στην υπόθεση της κύριας δίκης
   
      Προσφεύγουσες: Stadtgemeinde Frohnleiten και Gemeindebetriebe Frohnleiten GmbH
   
      Καθού: Ομοσπονδιακού Υπουργού Γεωργίας, Δασοκομίας, Περιβάλλοντος και Υδάτινων Πόρων
   Προδικαστικά ερωτήματα
   Αντίκειται στα άρθρα 10, 12, 23, 25, 49 ή 90 ΕΚ εθνική φορολογική διάταξη, η οποία υποβάλλει σε τέλος την απόθεση αποβλήτων σε χώρο απόρριψης αποβλήτων (τέλος για τους μολυσμένους χώρους απόρριψης αποβλήτων), προβλέπει όμως απαλλαγή από το τέλος αυτό για την απόθεση αποβλήτων τα οποία προκύπτουν αποδεδειγμένα κατά την εξασφάλιση ή εξυγίανση μολυσμένων εκτάσεων (περιοχών πιθανής ρύπανσης ή μολυσμένων χώρων απόρριψης αποβλήτων), εφόσον οι εκτάσεις αυτές (περιοχές πιθανής ρύπανσης ή μολυσμένοι χώροι απόρριψης αποβλήτων) έχουν καταχωρηθεί στα προβλεπόμενα στο νόμο μητρώα των αρχών (μητρώο περιοχών πιθανής ρύπανσης ή άτλαντα μολυσμένων χώρων απόρριψης αποβλήτων), όταν στα μητρώα αυτά μπορούν να καταχωρηθούν μόνον εκτάσεις ευρισκόμενες στην ημεδαπή, με αποτέλεσμα και η απαλλαγή από το τέλος να είναι δυνατή μόνο για την απόθεση αποβλήτων προερχομένων από περιοχές πιθανής ρύπανσης ή μολυσμένους χώρους απόρριψης αποβλήτων που βρίσκονται στην ημεδαπή;